Dickin-medaljen tildeles dyr som tjenestegjør i Storbritannias væpnede styrker eller i landets sivilforsvar. Medaljen er tildelt for innsats under andre verdenskrig og fortsatte de første etterkrigsårene, før tildeling holdt opp. Tildeling ble så gjenopptatt i 2000. Medaljen er deretter tildelt for tjeneste i blant annet Bosnia-Hercegovina, Irak og Afghanistan. I 2002 ble medaljen tildelt en redningshund og to førerhunder for innsats etter terrorangrepet mot World Trade Center i New York 11. september 2001. I 2015 ble medaljen tildelt politihunden Diesel, som døde i et anti-terrorraid i Paris.